stanford-oval/wikipedia huggingface dataset:
עונת 1995/1996 ב-NBA

| --- | --- |
 תאריך התחלה:  3 בנובמבר 1995
 תאריך סיום:  16 ביוני 1996
 מספר קבוצות:  29
 מספר משחקים לקבוצה:  82
 דראפט 1995
 בחירה ראשונה:  ג'ו סמית'
 על ידי:  גולדן סטייט ווריורס
 העונה הסדירה
 המאזן הטוב ביותר:  שיקגו בולס
 MVP של העונה הסדירה:  מייקל ג'ורדן (שיקגו בולס)
 מלך הסלים:  מייקל ג'ורדן (שיקגו בולס)
 הפלייאוף
 אלופת המזרח:  שיקגו בולס
 אלופת המערב:  סיאטל סופרסוניקס
 סדרת הגמר
 אלופה:  שיקגו בולס
 MVP של סדרת הגמר:  מייקל ג'ורדן
 → 1994/19951996/1997 ←
 
עונת 1995/1996 היא העונה ה-50 של ליגת ה-NBA. העונה הסתיימה עם זכייתה הרביעית של שיקגו בולס בתואר האליפות, לאחר שבסדרת הגמר ניצחה שיקגו את סיאטל סופרסוניקס בתוצאה 4–2, ומייקל ג'ורדן זכה בתואר ה-MVP של סדרת הגמר. ג'ורדן זכה גם בתואר ה-MVP של העונה הסדירה בפעם הרביעית בקריירה לאחר שסיים כמלך הסלים של ה-NBA עם 30.4 נקודות בממוצע למשחק והוליך את הבולס למאזן העונה הסדירה הטוב ביותר של קבוצת NBA אי פעם (72–10). מספר חודשים לאחר סיום העונה נבחרו הבולס של עונה זו לאחת מ-10 הקבוצות הגדולות בתולדות ה-NBA.
בעונת 1995/1996 התרחבה ליגת ה-NBA לראשונה מעבר לגבולות ארצות הברית כשצירפה שתי קבוצות קנדיות - ונקובר גריזליס וטורונטו ראפטורס - שהגדילו את מספר קבוצות הליגה ל-29 בסך הכל. במהלך העונה, ב-29 בינואר 1996, חזר מג'יק ג'ונסון מפרישה וחתם בלוס אנג'לס לייקרס על חוזה עד לסיום העונה. ג'ונסון, ששיחק מעמדת הפאוור פורוורד לאחר שהעלה במשקל בזמן הפרישה, שיחק 33 משחקים במהלך העונה והעמיד ממוצעים של 14.6 נקודות, 5.7 ריבאונדים ו-6.9 אסיסטים למשחק, הנמוכים ביותר בקריירה בקטגוריות אלו. בסיום עונת 1995/1996 הודיע ג'ונסון על פרישה סופית ממשחק פעיל.
אולסטאר

סוף שבוע האולסטאר של שנת 1996 נערך באולמה של סן אנטוניו ספרס, האלמודום שבסן אנטוניו, טקסס. הוא החל ב-9 בפברואר 1996 והסתיים במשחק האולסטאר ב-11 בפברואר.
המאמנים במשחק האולסטאר היו פיל ג'קסון משיקגו בולס המזרחית וג'ורג' קארל מסיאטל סופרסוניקס המערבית. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הובילו גרנט היל מדטרויט פיסטונס ומייקל ג'ורדן משיקגו בולס שקיבלו 1,358,004 ו-1,341,422 קולות, בהתאמה, אשר הקנו להם מקום בחמישיית המזרח. פני הארדוויי, סקוטי פיפן ושאקיל אוניל השלימו את חמישיית המזרח. חמישיית המערב כללה את ג'ייסון קיד, קלייד דרקסלר, צ'ארלס בארקלי, שון קמפ והאקים אולאג'ואן. במשחק עצמו ניצחה קבוצת המזרח בתוצאה 118–129, ול-MVP של משחק האולסטאר נבחר מייקל ג'ורדן שקלע 20 נקודות. שאקיל אוניל הוביל את קלעי קבוצת המזרח עם 25 נקודות, בעוד גארי פייטון ודייוויד רובינסון קלעו 18 נקודות כל אחד עבור קבוצת המערב.
העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | שיקגו בולס* | 72 | 10 | 0.878 | – |
| 2 | אורלנדו מג'יק* | 60 | 22 | 0.732 | 12 |
| 3 | אינדיאנה פייסרס | 52 | 30 | 0.634 | 20 |
| 4 | קליבלנד קאבלירס | 47 | 35 | 0.573 | 25 |
| 5 | ניו יורק ניקס | 47 | 35 | 0.573 | 25 |
| 6 | אטלנטה הוקס | 46 | 36 | 0.561 | 26 |
| 7 | דטרויט פיסטונס | 46 | 36 | 0.561 | 26 |
| 8 | מיאמי היט | 42 | 40 | 0.512 | 30 |

| 9 | שארלוט הורנטס | 41 | 41 | 0.500 | 31 |
| 10 | וושינגטון בולטס | 39 | 43 | 0.476 | 33 |
| 11 | בוסטון סלטיקס | 33 | 49 | 0.402 | 39 |
| 12 | ניו ג'רזי נטס | 30 | 52 | 0.366 | 42 |
| 13 | מילווקי באקס | 25 | 57 | 0.305 | 47 |
| 14 | טורונטו ראפטורס | 21 | 61 | 0.256 | 51 |
| 15 | פילדלפיה 76' | 18 | 64 | 0.220 | 54 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | סיאטל סופרסוניקס* | 64 | 18 | 0.780 | – |
| 2 | סן אנטוניו ספרס* | 59 | 23 | 0.720 | 5 |
| 3 | יוטה ג'אז | 55 | 27 | 0.671 | 9 |
| 4 | לוס אנג'לס לייקרס | 53 | 29 | 0.646 | 11 |
| 5 | יוסטון רוקטס | 48 | 34 | 0.585 | 16 |
| 6 | פורטלנד טרייל בלייזרס | 44 | 38 | 0.537 | 20 |
| 7 | פיניקס סאנס | 41 | 41 | 0.500 | 23 |
| 8 | סקרמנטו קינגס | 39 | 43 | 0.476 | 25 |

| 9 | גולדן סטייט ווריורס | 36 | 46 | 0.439 | 28 |
| 10 | דנוור נאגטס | 35 | 47 | 0.427 | 29 |
| 11 | לוס אנג'לס קליפרס | 29 | 53 | 0.354 | 35 |
| 12 | דאלאס מאבריקס | 26 | 56 | 0.317 | 38 |
| 13 | מינסוטה טימברוולבס | 26 | 56 | 0.317 | 38 |
| 14 | ונקובר גריזליס | 15 | 67 | 0.183 | 49 |
‏*כוכבית מסמנת קבוצה שסיימה ראשונה בבית שלה.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | מייקל ג'ורדן | שיקגו בולס | 30.4 |
| ריבאונדים למשחק | דניס רודמן | שיקגו בולס | 14.9 |
| אסיסטים למשחק | ג'ון סטוקטון | יוטה ג'אז | 11.2 |
| חטיפות למשחק | גארי פייטון | סיאטל סופרסוניקס | 2.9 |
| חסימות למשחק | דיקמבה מוטומבו | דנוור נאגטס | 4.5 |
| אחוזים מהשדה | גאורגה מורשאן | וושינגטון בולטס | 58.4% |
| אחוזים לשלוש | טים לגלר | וושינגטון בולטס | 52.2% |
| אחוזים מקו העונשין | מחמוד עבדול-ראוף | דנוור נאגטס | 93.0% |
| נקודות מדד | דייוויד רובינסון | סן אנטוניו ספרס | 29.4 |
פרסים

MVP של העונה הסדירה - מייקל ג'ורדן, שיקגו בולס
שחקן ההגנה של העונה - גארי פייטון, סיאטל סופרסוניקס
רוקי העונה - דיימון סטודמאייר, טורונטו ראפטורס
השחקן השישי של העונה - טוני קוקוץ', שיקגו בולס
השחקן המשתפר של העונה - גאורגה מורשאן, וושינגטון בולטס
מאמן העונה - פיל ג'קסון, שיקגו בולס
מנהל העונה - ג'רי קראוס, שיקגו בולס
פרס הספורטיביות - ג'ו דיומרס, דטרויט פיסטונס
גביע האזרחות - כריס דדלי, פורטלנד טרייל בלייזרס
פרסים > פרסים עונתיים

חמישיות העונה
| החמישייה הראשונה | החמישייה השנייה | החמישייה השלישית |
| --- | --- | --- |


| פני הארדוויי (אורלנדו) | ג'ון סטוקטון (יוטה) | מיץ' ריצ'מונד (סקרמנטו) |
| מייקל ג'ורדן (שיקגו) | גארי פייטון (סיאטל) | רג'י מילר (אינדיאנה) |
| סקוטי פיפן (שיקגו) | גרנט היל (דטרויט) | ג'וואן האוורד (וושינגטון) |
| קארל מלון (יוטה) | שון קמפ (סיאטל) | צ'ארלס בארקלי (פיניקס) |
| דייוויד רובינסון (סן אנטוניו) | האקים אולאג'ואן (יוסטון) | שאקיל אוניל (אורלנדו) |
חמישיות ההגנה
| החמישייה הראשונה | החמישייה השנייה |
| --- | --- |


גארי פייטון (סיאטל): מוקי בליילוק (אטלנטה)
מייקל ג'ורדן (שיקגו): בובי פילס (קליבלנד)
סקוטי פיפן (שיקגו): דריק מקי (אינדיאנה)
דניס רודמן (שיקגו): הוראס גרנט (אורלנדו)
דייוויד רובינסון (סן אנטוניו): האקים אולאג'ואן (יוסטון)
חמישיות הרוקיז
| החמישייה הראשונה | החמישייה השנייה |
| --- | --- |


דיימון סטודמאייר (טורונטו): טיוס אדני (סקרמנטו)
ג'רי סטקהאוס (פילדלפיה): ברנט בארי (קליפרס)
מייקל פינלי (פיניקס): קווין גארנט (מינסוטה)
אנטוניו מקדייס (דנוור): ראשיד וולאס (וושינגטון)
ג'ו סמית' (גולדן סטייט): ראשיד וולאס (וושינגטון)
ארווידאס סאבוניס (פורטלנד): בראיינט ריבס (ונקובר)
הערות שוליים

↑  סיכום עונת 1995/1996, באתר nba.com
↑  בעונת 2015/2016 נשבר שיא זה על ידי גולדן סטייט ווריורס שסיימה את העונה עם מאזן 73–9.
↑  סטטיסטיקות הקריירה של ג'ונסון, באתר basketball-reference.com
↑  סיכום דראפט 1995, באתר nba.com
↑  סוכנויות הידיעות, תקדים היסטורי: שחקן NBA יצא מהארון, באתר ynet, 7 בפברואר 2007
↑  סיכום משחק האולסטאר 1996, באתר nba.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
מאמן העונה, פיל ג'קסון, עם מייקל ג'ורדן, ה-MVP של העונה הסדירה
פטריק מטאסי

פטריק מוסוטסי מטאסי (באנגלית: Patrick Musotsi Matasi; נולד ב-11 בדצמבר 1987) הוא כדורגלן קנייתי המשחק בעמדת השוער בסנט ג'ורג' מליגת העל האתיופית ובנבחרת קניה.
קריירה

מטאסי שיחק בקבוצות קאבראס יונייטד, A.F.C. Leopards, פוסטה ריינג'רס וטוסקאר.
באוקטובר 2018 חתם על חוזה לשלוש שנים בסנט ג'ורג' מליגת העל האתיופית.
קריירה > קריירת נבחרת

מטאסי ערך את הופעת הבכורה שלו במדי נבחרת קניה ב-2017.
בשנת 2019 השתתף עם הנבחרת בטורניר גביע אפריקה לאומות 2019, ונבחרתו הודחה בשלב הבתים, לאחר שספג שבעה שערים בשלושת המשחקים.
הערות שוליים

↑  Opiyo, Vincent (18 באוקטובר 2018). "Matasi speaks after Saint George move". Daily Nation. Kenya. נבדק ב-12 בדצמבר 2018. {{cite news}}:  (עזרה)
↑  Benjamin Strack-Zimmermann, Patrick Matasi, www.national-football-teams.com (באנגלית)
| נבחרת קניה – גביע אפריקה לאומות 2019 |
| --- | --- | --- |
|  1 שיקאלו •  2 אוקומו •  3 עומר •  4 אוניאנגו •  5 מוחמד •  6 ב. אוצ'יינג •  7 מסיקה •  8 אומולו •  9 אווירה •  10 אומונדי •   11 קהאטה •  12 וניאמה • 13 א. אוטיינו •  14 אולונגה • 15 אובינו • 16 ורה • 17 אטומן • 18 מטאסי • 19 א. אוצ'יינג • 20 פ. אוטיינו • 21 אודהיאמבו • 22 ג'ומה • 23 אויימבה • מאמן: מיניה |  1 שיקאלו •  2 אוקומו •  3 עומר •  4 אוניאנגו •  5 מוחמד •  6 ב. אוצ'יינג •  7 מסיקה •  8 אומולו •  9 אווירה •  10 אומונדי •   11 קהאטה •  12 וניאמה • 13 א. אוטיינו •  14 אולונגה • 15 אובינו • 16 ורה • 17 אטומן • 18 מטאסי • 19 א. אוצ'יינג • 20 פ. אוטיינו • 21 אודהיאמבו • 22 ג'ומה • 23 אויימבה • מאמן: מיניה | קניה |
ערך זה הוא קצרמרבנושא אישים. אתם מוזמנים לתרום לוויקיפדיה ו.
עלאא גראם

עלאא גראם (בערבית: علاء غرام, בתעתיק מדויק: עלאא' ע'ראם; נולד ב-24 ביולי 2001 בספקס שבתוניסיה) הוא כדורגלן תוניסאי המשחק בעמדת הבלם בקבוצת שחטאר דונצק מליגת העל האוקראינית ובנבחרת תוניסיה.
קריירת מועדונים

גראם החל את הקריירה המקצוענית שלו בקבוצת ספקסיין מליגת העל התוניסאית בשנת 2019.
ביולי 2024 חתם בשחטאר דונצק מליגת העל האוקראינית.
קריירה בינלאומית

ב-28 במרץ 2023 ערך גראם את הופעת הבכורה שלו בנבחרת תוניסיה, בניצחון 0–1 על נבחרת לוב במסגרת מוקדמות גביע אפריקה לאומות 2023.
נכלל בסגל נבחרת תוניסיה לטורניר גביע אפריקה לאומות 2023.
תארים

הגביע התוניסאי (3): 2018/2019, 2020/2021, 2021/2022
הערות שוליים

↑  La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית)
| נבחרת תוניסיה – גביע אפריקה לאומות 2023 |
| --- | --- | --- |
|  1 חסן •  2 אל-עבדי •  3 א-טאלבי •  4 מריאח •  5 בן רמדאן •  6 תקא •  7 אל-מסאכני •  8 רפיעה •  9 ג'ויני •  10 בן סלימאן •   11 אל-ח'ניסי •  12 מעלול • 13 ג'לאסי •  14 אל-עידוני • 15 אל-חדאדי • 16 דחמאן • 17 צח'ירי • 18 לטייף • 19 א-סרארפי • 20 ואלרי • 21 כשרידה • 22 בן סעיד • 23 סליתי • 24 אל-ג'זירי • 25 מחמוד • 26 גראם • 27 אשורי • מאמן: אל-קאדרי |  1 חסן •  2 אל-עבדי •  3 א-טאלבי •  4 מריאח •  5 בן רמדאן •  6 תקא •  7 אל-מסאכני •  8 רפיעה •  9 ג'ויני •  10 בן סלימאן •   11 אל-ח'ניסי •  12 מעלול • 13 ג'לאסי •  14 אל-עידוני • 15 אל-חדאדי • 16 דחמאן • 17 צח'ירי • 18 לטייף • 19 א-סרארפי • 20 ואלרי • 21 כשרידה • 22 בן סעיד • 23 סליתי • 24 אל-ג'זירי • 25 מחמוד • 26 גראם • 27 אשורי • מאמן: אל-קאדרי | תוניסיה |
ערך זה הוא קצרמרבנושא ספורט. אתם מוזמנים לתרום לוויקיפדיה ו.
פארק 3 בפברואר

| --- | --- |

מבט על האגם בגן הוורדים בפארק
 מידע כללי
 על שם:  קרב קסרוס 
 תאריך הקמה:  1875 
 נתונים ומידות
 גובה ממוצע:  17 מ' 
 מיקום
 מדינה:  ארגנטינה ארגנטינה
 מיקום:  בואנוס איירס 
 קואורדינטות:  34°34′24″S 58°24′53″W﻿ / ﻿34.57333333°S 58.41472222°W﻿ / -34.57333333; -58.41472222
 אתר רשמי
  (למפת בואנוס איירס מוגדלת) פארק 3 בפברואר(למפת בואנוס איירס רגילה) פארק 3 בפברואר
 
גן הוורדים
פסל שלום עליכם
פארק 3 בפברואר (בספרדית: Parque Tres de Febrero), הידוע יותר בשמו הבלתי רשמי יערות פלרמו (Bosques de Palermo), הוא פארק עירוני המשתרע על כ-4,000 דונם בשכונת פלרמו בבואנוס איירס, בירת ארגנטינה. הוא ממוקם בין שדרות ליברטדור (Avenida del Libertador) ופיגרואה אלקורטה (Avenida Figueroa Alcorta), והוא ידוע בזכות חורשות העצים, אגמים וגן הוורדים (El Rosedal). אנשים רבים משתמשים בפארק כל יום, הן לצעידה והן לרכיבה על אופניים, ומספר זה גדל מאוד בסופי השבוע. ניתן לשוט בסירות בשלושת האגמים המלאכותיים בפארק.
היסטוריה

לאחר קרב קסרוס ב-1852 שבו הובס חואן מנואל דה רוסאס, שהיה שליט ארגנטינה בפועל, הפכו נכסיו הנרחבים בצפון בואנוס איירס לאדמות ציבוריות, ובשנת 1862 נחקקה תקנה עירונית שקבעה שרוב הקרקעות ישמשו להקמת פארק עירוני. ביוזמת חבר הקונגרס ויסנטה פידל לופס (Vicente Fidel López) והנשיא דומינגו פאוסטינו סרמיינטו, החלו עבודות בשנת 1874 על "Parque Tres de Febrero" (פארק 3 בפברואר), שנקרא לכבוד 3 בפברואר 1852, תאריך תבוסתו של המושל רוסאס, שסרמיינטו היה בין מתנגדיו.
הפארק תוכנן על ידי יורדן צ'סלב ויסוצקי (Jordán Czeslaw Wysocki), מתכנן ערים ממוצא פולני, וחוליו דורמל (Julio Dormal), אדריכל ממוצא בלגי, ונחנך ב-11 בנובמבר 1875. הצמיחה הכלכלית הדרמטית של בואנוס איירס סייעה לאחר מכן להביא לשילובו במרקם העירוני בשנת 1888, אז מונה קרלוס תאיס (Carlos Thays), מתכנן ערים ממוצא צרפתי להרחיב ולייפות את הפארק עוד יותר, בין 1892 ל-1912. תאיס עיצב את גן החיות, את הגנים הבוטניים, את כיכר איטליה הסמוכה ואת גן הוורדים.
הפטיו האנדלוסי והאנדרטה למגנה קרטה ולארבעת האזורים בארגנטינה (מכונה "מונומנט הספרדים") נוספו ב-1927, הוולודרום העירוני ב-1951 ופלנטריום גלילאו גליליי ב-1966. הארכיטקטורה המודרניסטית שלו היא ייחודית בעיר: כדור הנתמך על ידי שלוש קשתות. יעד טיול פופולרי לסיורים לימודיים עבור תלמידי בתי ספר. כוכבי הלכת ותופעות אסטרונומיות אחרות מוקרנים על הכיפה בפנים.
בית הקפה בסגנון התקופה האדוארדית שפעל בפארק הפך למוזיאון אדוארדו סיבורי (Museo de Artes Plásticas Eduardo Sívori) ב-1966.
אתרים בפארק > גן הוורדים

גן הוורדים (בספרדית Rosedal de Palermo), המכונה גם טיילת הוורדים (Paseo del Rosedal), משתרע על 34 דונם, ויש בו 18,000 שיחי ורדים מיותר מאלף זנים, ומספר רב של יצירות אמנות, כולל 26 פסלי משוררים וסופרים, גשר יווני ופטיו אנדלוסי.
חואקין אנצ'ורנה (Joaquín Anchorena), ראש עיריית בואנוס איירס בין השנים 1910–1914, קידם את הרעיון ליצור גן ורדים בתוך הפארק, ואדריכל הגנים בניטו קאראסקו (Benito Carrasco), תלמידו של תאיס ואחראי על הנהלת הפארקים, היה אחראי על התכנון והביצוע. העבודות הושלמו בין 5 במאי ל-22 בנובמבר 1914. באותה עת ניטעו 14,650 שיחי ורדים השייכים ל-1,189 זנים. הוא נחנך ב-24 בנובמבר 1914.
בית המחוקקים של בואנוס איירס הכריז על הגן כמורשת תרבותית של העיר בואנוס איירס ב-14 באפריל 2011, הכרזה שפירושה שכל שיפוץ או יצירה חדשה שנעשית חייבים לכבד את העיצוב המקורי. בשנים 2012 ו-2014 קיבל הגן את פרס הצטיינות הגן הבינלאומי מהפדרציה העולמית של אגודות הוורדים.
בגן יש פרגולה נרחבת העוקבת אחר קו המתאר של חוף האגם (בו שוכרים סירות באתר), ביתן, גשר אוהבים בסגנון יווני ועוד גשר קטן שמאפשר לחצות לאי אשר השוכן באגם.
בסמוך לאגם נמצא גן המשוררים (Jardín de los poetas), ובו פסלי אבן וברונזה של משוררים, סופרים ומחזאים ידועים, כולל חורחה לואיס בורחס, ג'ובראן ח'ליל ג'ובראן, לואיג'י פיראנדלו, ויליאם שייקספיר ושלום עליכם.
אתרים בפארק > גן החיות לשעבר

גן החיות של בואנוס איירס היה גן חיות על שטח של 450 דונם, שנוסד בשנת 1888 על ידי ראש העיר אנטוניו קרספו (Antonio Crespo). בגן החיות היו 89 מינים של יונקים, 49 מינים של זוחלים ו-175 מינים של עופות, ובסך הכול למעלה מ-2,500 בעלי חיים שונים. מטרות המוסד היו להציל מינים, לחקור ולחנך את הציבור.
הגן הוא נסגר לציבור בשנת 2016. בעלי החיים הועברו לשמורות טבע וקיימת תוכנית להפוך את המקום לפארק אקולוגי.
אתרים בפארק > גן יפני

הגן היפני נפתח בשנת 1967 במיקומו הנוכחי, כשהוא משתרע על חלק מפארק 3 בפברואר בפלאסה איטליה. הגן שוכן בשדרות אדולפו ברו ומול פלאסה אלמניה.
הריסת הגן היפני המקורי באזור שכונת רטירו הובילה ב-1967 לפתיחת הגנים היפנים של בואנוס איירס, הגן היפני הגדול בעולם מחוץ יפן.
הגנים נחנכו לרגל ביקור ממלכתי בארגנטינה על ידי נסיך הכתר אקיהיטו והנסיכה מיצ'יקו מיפן.
גלריה

הפרגולה לאורך האגם
הפלנטריום העירוני
הכניסה לגן החיות
הגן היפני
הערות שוליים

↑  WFRS award of garden excellence
↑  El paseo ocupa 3,4 hectareas dentro del Parque Tres de Febrero y fue creado en 1914
| --- | --- |
בקרת זהויות :  NLI: 987007572618805171  LCCN: sh2011004630  VIAF: 315170474   WorldCat (עם VIAF): 315170474
עמיחי גרוס

| --- | --- |
אין תמונה חופשית
 לידה:  1979 (בן 45 בערך) 
 מוקד פעילות:  ישראל / ברלין
 שפה מועדפת:  עברית / אנגלית
 כלי נגינה:  ויולה 
 שיתופי פעולה בולטים:  הפילהרמונית של ברלין
 בן או בת זוג:  אלמה מושונוב (2013–?) 
 אתר רשמי
 
עמיחי גרוס (Grosz, נולד ב-1979 בירושלים) הוא ויולן ישראלי, המשמש כוויולן הראשי של הפילהרמונית של ברלין.
ביוגרפיה

בילדותו למד גרוס נגינה בכינור ובגיל 11 עבר לויולה. הוא למד אצל דוד חן וחיים טאוב והשתלם אצל טביאה צימרמן בבית הספר הגבוה למוזיקה ע"ש הנס אייזלר בברלין. גרוס הוא בוגר יחידת הנגנים הצעירים של המרכז למוזיקה ירושלים. את שירותו הצבאי עשה כמוזיקאי מצטיין. בשנת 1996 זכה בתחרות בראון־רוג'ר זיגל לוויולנים. בשנת 2007 זכה בפרס גוטסמן לוויולנים בתחרויות האביב במוזיאון תל אביב לאמנות. גרוס היה חבר מייסד בהרכב הקאמרי הרביעייה הירושלמית, שזכה להכרה בינלאומית. לרביעייה הירושלמית ניתן מראשית דרכה חוזה הקלטות אקסקלוסיבי עם חברת ההקלטות "הרמוניה מונדי" והקלטותיהן זכו לפרסים שונים, ביניהם פרס הקאמרי של המגזין המוזיקלי של ה-BBC וכן פרס מטעם ECHO לשנת 2009.
בפברואר 2009 התמודד גרוס על משרת הוויולן הראשי של הפילהרמונית של ברלין והתקבל כוויולן הראשי של התזמורת בשנת 2010. יחד עם נגן הבסון מור בירון והכנר גיא בראונשטיין, גרוס הוא הנגן הישראלי השלישי שצורף לתזמורת של ברלין. לאחר תקופת מבחן משרה זו הוענקה לו באורח קבע, כמינוי ללא הגבלת זמן. גרוס הופיע כסולן עם שורה של תזמורות סימפוניות. כן הוא ניגן בהרכבים קאמריים שונים.
גרוס מנגן בוויולה שבנה גספארו דה סאלו במאה ה־16. כלי נדיר זה ניתן לו בהשאלה לכל חייו מאוסף פרטי, כהוקרה על הישגיו המוזיקליים.[דרוש מקור]
חיים אישיים

משנת 2013 הוא בזוגיות עם זמרת האופרה אלמה מושונוב, ולהם בן שנולד ב-2015 ובת שנולדה ב-2016.
הערות שוליים

↑  J. S. Admin, Amihai Grosz, America-Israel Cultural Foundation (באנגלית אמריקאית)
↑  חגי חיטרון, הנגן הישראלי עמיחי גרוס נבחר להיות ויולן ראשון בתזמורת הפילהרמונית של ברלין, באתר הארץ, 11 בפברואר 2010
↑  Pierre Liscia-Beaurenaut, Amihai Grosz: “If an orchestra was a body, violas would be its heart”, bachtrack.com, ‏26 September 2019 (באנגלית)
↑    יואב בירנברג, "אני אספתי ביצים בלול במושב, והיא גדלה על ברכי כל אגדות התיאטרון", באתר "ידיעות אחרונות", 15 ביולי 2017
| --- | --- |
בקרת זהויות :  BIBSYS: 13030349  BnF: cb16762044j (data)  GND: 102798374X  ISNI: 0000 0000 4886 6533  LCCN: no2007071371  MusicBrainz: 491ae68b-28a8-445f-90a1-6bdde25635b5  RERO: 02-A026892498  VIAF: 34237453   WorldCat (עם VIAF): 34237453
ענת בגר

| --- | --- |
אין תמונה חופשית
 לידה:  2 בפברואר 1961 (בת 63) דור
 תחום יצירה:  ציירת ופסלת
 בן או בת זוג:  אלברט בגר 
 צאצאים:  סתיו בגר 
 www.anatbeger.co.il
 
ענת בגר (נולדה ב-2 בפברואר 1961) היא ציירת ופסלת ישראלית.
ביוגרפיה

ענת בגר נולדה לאב קדר ולאם מורה, במושב דור, שבו התנסתה בחימר וצבע ובהשראת יצירתם של הוריה.
אחר שירותה הצבאי למדה קדרות מאביה אביק לווסון, שהיה מראשוני הקדרים בישראל, ועבדה איתו בסטודיו במשך מספר שנים, במקביל למדה שנה במדרשה למורים לאמנות ברמת השרון ולאחר מכן נסעה ללמוד אמנות בThe Fine Art Museum School אשר בבוסטון. היא למדה תולדות האמנות באונברסיטת תל אביב ואצל הציירים יאן ראוכוורגר, אלימה, יאיר גרבוז, מוטי מזרחי, איציק לבנה ורפי מינץ ופיסול באבן אצל ג'וק -משה שק.
ב-1992 חזרה לישראל אחרי שהות של 3 שנים.
ב־1995 הקימה בגר סטודיו במושב דור, בו היא יוצרת בחומרים מגוונים - בדים, נייר, עץ, חימר וכן הלאה.
ענת בגר היא אשתו של המוזיקאי אלברט בגר ואמא ל־3 בנים, ביניהם המעבד והמפיק המוזיקלי סתיו בגר.
תערוכות

1986 - מוזיאון תל אביב, ביתן הלנה רובינשטיין: תערוכת מקבלי המלגות של קרן שרת - קרן תרבות אמריקה - ישראל
1988 - גלריה הוראס ריכטר, יפו. תערוכה קבוצתית – קמעות בשריפת "רקו"
1990 - דצמבר - ינואר Different Angle Gallery, Boston - Winter Group Show
1991 - פברואר - מרץ Different Angle Gallery, Boston - ציורים
1991 - מאי תערוכת ציור בבית פרטי ב Great Neack N.Y
1991-1992 – ינואר תערוכת ציור קבוצתית ב-Boston, Different Angle Gallery
1992 תערוכת ציור קבוצתית ב- Boston Symphony Hall
1998 - תערוכת ציורים, אולפנה למוזיקה ומחול במיזרע
2000 - תערוכה בנושא החמסות, מלון הילטון ת"א
2001 - תערוכת חורף קבוצתית, גלריה עין-הוד
2003 - תערוכה קבוצתית- "חמסה, חמסה, חמסה", סימיגלרי
2004 - תערוכה קבוצתית - "כמיהה", תיאטרון חיפה
2006 - תערוכה קבוצתית- החג של החגים, בית הגפן, חיפה
2007 - תערוכת יחיד- "תפילות"- גלרינה-בת שלומה
2008 - תערוכת יחיד-מטרו- קיסריה
2009 - תערוכת יחיד –כחול – מוזיאון וילפריד הזורע
2010 על קו המים –תערוכת יחיד –גלריה גן שמואל
2012 תמונת מצב – תערוכה קבוצתית, דיאגילב ת"א
2013 סימנים –תערוכת יחיד בית האמנים ת"א
2014 עושים עכשיו-תערוכה קבוצתית – מרכז עינב לתרבות ת"א
2015 מחוברים –תערוכה קבוצתית – גלריה בן עמי
2018 אובייקט מעבר- תערוכה קבוצתית –גלריה by5
2019 - תערוכת יחיד - שימוש חוזר, בית האמנים על שם זרצקי.
מלגות

קרן שרת - קרן תרבות אמריקה - ישראל.
פיקוד גרינלנד

| --- | --- |

 פרטים
 מדינה:  דנמרק דנמרק
 שיוך:  כוחות ההגנה של דנמרק
 אירועים ותאריכים
 תקופת הפעילות:  1 באוגוסט 1951 – 31 באוקטובר 2012 (61 שנים)
פיקוד גרינלנד (בדנית: Grønlands Kommando; בראשי תיבות: GLK) היה פיקוד של כוחות ההגנה הדניים אשר היה אחראי על אכיפת הריבונות הדנית בתחומי גרינלנד.
היסטוריה

לאחר מלחמת העולם השנייה הקים הצבא הדני בנוק את "המפקדה הימית של גרינלנד". ב-1 באוגוסט 1951 שונה שם הכוח ל"פיקוד גרינלנד" ומפקדתו עברה מנוק לכנגילינגואיט. פרט לאכיפת הריבונות הדנית בתחומי האי, במסגרת מספר אמנות בינלאומיות הפיקוד היה מחויב לפקח על כל פעולות החילוץ וההצלה בתחומי גרינלנד. ב-31 באוקטובר 2012 אוחד הפיקוד יחד עם פיקוד איי פארו ליצירת הפיקוד הארקטי.
עונת 2008/2009 בגביע אופ"א

| --- | --- |

 מארחת:  אצטדיון שיקרי סראג'ולו, איסטנבול, טורקיה (משחק הגמר)
 תקופת התחרות:  17 ביולי 2008 – 20 במאי 2009 (308 ימים)
 מספר משתתפות:  80  (מתוך 157 משתתפות שנרשמו)
 הזוכה:  אוקראינה שחטאר דונצק
 מספר משחקים:  221
 מספר שערים:  572 (2.59 בממוצע למשחק)
 מלך השערים:  ברזיל ואגנר לאב (11 שערים)
 → 2007/20082009/2010 (הליגה האירופית) ←
עונת 2008/2009 בגביע אופ"א הייתה המהדורה ה-38 (והאחרונה במתכונתה המקורית) של טורניר הכדורגל האירופאי השני בחשיבותו של אופ"א. החל מעונת 2009/2010, שינה המפעל את מתכונתו ואת שמו לליגה האירופית.
גמר גביע אופ"א 2009 התקיים ב-20 במאי 2009 באצטדיון שיקרי סראג'ולו באיסטנבול, טורקיה. במשחק גברה שחטאר דונצק האוקראינית על ורדר ברמן מגרמניה בתוצאה 1–2 לאחר הארכה, וזכתה בתואר לראשונה בתולדותיה.
האלופה המכהנת, זניט סנקט פטרבורג, הודחה בשלב שמינית הגמר על ידי אודינזה. בתואר מלך השערים זכה ואגנר לאב, חלוצה הברזילאי של צסק"א מוסקבה, עם 11 שערים.
שלוש קבוצות ישראליות לקחו חלק בטורניר:
הפועל תל אביב הצטרפה בסיבוב המוקדמות הראשון, צלחה שני סיבובי מוקדמות והודחה בסיבוב הראשון.
מכבי נתניה הצטרפה בסיבוב המוקדמות השני והודחה באותו הסיבוב.
עירוני קריית שמונה הצטרפה בסיבוב המוקדמות הראשון, והודחה בסיבוב המוקדמות השני.
לוח זמנים

| שלב | סיבוב | תאריך הגרלה | מחזור ראשון | מחזור שני |
| --- | --- | --- | --- | --- |
| מוקדמות | שלב המוקדמות הראשון | 1 ביולי 2008 | 17 ביולי 2008 | 31 ביולי 2008 |
| מוקדמות | שלב המוקדמות השני | 1 באוגוסט 2008 | 14 באוגוסט 2008 | 28 באוגוסט 2008 |
| סיבוב ראשון | סיבוב ראשון | 29 באוגוסט 2008 | 18 בספטמבר 2008 | 2 באוקטובר 2008 |
| שלב הבתים | מחזור 1 | 7 באוקטובר 2008 | 23 באוקטובר 2008 | 23 באוקטובר 2008 |
| שלב הבתים | מחזור 2 | 7 באוקטובר 2008 | 6 בנובמבר 2008 | 6 בנובמבר 2008 |
| שלב הבתים | מחזור 3 | 7 באוקטובר 2008 | 27 בנובמבר 2008 | 27 בנובמבר 2008 |
| שלב הבתים | מחזור 4 | 7 באוקטובר 2008 | 3-4 בדצמבר 2008 | 3-4 בדצמבר 2008 |
| שלב הבתים | מחזור 5 | 7 באוקטובר 2008 | 17-18 בדצמבר 2008 | 17-18 בדצמבר 2008 |
| שלב הנוקאאוט | סיבוב ראשון | 19 בדצמבר 2008 | 18-19 בפברואר 2009 | 26 בפברואר 2009 |
| שלב הנוקאאוט | שמינית הגמר | 19 בדצמבר 2008 | 12 במרץ 2009 | 18-19 במרץ 2009 |
| שלב הנוקאאוט | רבע הגמר | 20 במרץ 2009 | 9 באפריל 2009 | 16 באפריל 2009 |
| שלב הנוקאאוט | חצי הגמר | 20 במרץ 2009 | 30 באפריל 2009 | 7 במאי 2009 |
| שלב הנוקאאוט | הגמר | 20 במרץ 2009 | 20 במאי 2009, אצטדיון שיקרי סראג'ולו, איסטנבול | 20 במאי 2009, אצטדיון שיקרי סראג'ולו, איסטנבול |